9. schôdza NR SR - 9. deň - A. dopoludnia
Dátum: 2024-02-14
Poslanec: Dostál, Ondrej (SaS)
Druh vystúpenia: Vystúpenie v rozprave

16. Vážený pán minister, vážený pán podpredseda Národnej rady, vážené kolegyne, vážení kolegovia, na úvod by som chcel trochu poopraviť to, čo tu hovoril pán poslanec Štefunko, že tento návrh súvisí s prezidentskými voľbami a tento návrh je iba pokračovanie opatrenia, ktoré súviselo s parlamentnými voľbami, pretože v predvolebnom období SMER tematizoval problém cien potravín, a toto si vymyslel ako jeho riešenie, a teda to bol ten dôvod, a áno, teraz sa to môže hodiť aj v prezidentských voľbách a nepredkladá to minister pôdohospodárstva za SMER, ale minister práce, sociálnych vecí a rodiny za HLAS. A obsahom toho návrhu, ako sa píše v dôvodovej správe, je predĺženie obdobia uplatňovania tzv. odvodovej úľavy pre zákonom stanovený okruh zamestnávateľov v poľnohospodárskom a potravinárskom sektore, ktorý sa ešte, ešte rozširuje, a odôvodnenie je, že sa to predkladá z dôvodu zamedzenia vzniku značných hospodárskych škôd v poľnohospodárstve a potravinárstve, keďže situácia na agropotravinárskom trhu je v dôsledku ruskej agresie na Ukrajine a nepredvídateľného vývoja cien vstupov a odbytových cien agrokomodít neistá, a vyžaduje si adekvátnu pozornosť zo strany štátu a finančnú podporu. A to obdobie, keď zamestnávatelia vo vymedzených oblastiach poľnohospodárstva a potravinárstva neplatia, neplatia odvody, ktoré bolo od augusta do januára, sa navrhuje predĺžiť do júna 2024 a rozšíriť okruh zamestnávateľov o ďalšie, ďalšie časti poľnohospodárskeho a potravinárskeho sektora. A to zdôvodnenie teda hovorí o tom, že hrozia značné hospodárske škody, je potrebné podporiť konkurencieschopnosť pôdohospodárstva a potravinárstva, a dokonca, ako pán spravodajca povedal, že bude to systémová podpora. No ale zaujímavé je porovnať si, a teda naznačil to už pán poslanec Štefunko vo svojom vystúpení, ako bol, bolo zdôvodňované to isté opatrenie v minulom roku v apríli, keď páni poslanci Richter a Takáč predložili poslanecký návrh zákona, a ktorý sa dostal do druhého čítania, a potom bol v júni 2023 schválený v normálnom legislatívnom procese. A ten návrh nebol o posilňovaní konkurencieschopnosti, o hrozbe značných hospodárskych škôd, už ani nehovoriac o hrozbe o značných hospodárskych škôd pre štát, ten návrh bol o cenách potravín. A rapídne, teraz zacitujem z dôvodovej správy k tomu predchádzajúcemu návrhu, ktorého obsah je ale v podstate zhodný s týmto návrhom: „Rapídne, pre mnohých občanov a domácnosti neúnosné zdražovanie potravín trápi Slovensko, nielen posledné mesiace, ale minimálne posledné dva roky. Závažným problémom je najmä pomer výdavkov domácnosti na potraviny, ktorý je aktuálne na úrovni približne 24 %, kým v roku 2020 to bolo len 20 %. Znamená to, že Slovensko bolo už v rokoch 2020 a 2021 na druhom mieste vo výdavkoch na potraviny v rámci Európy. Na základe stanovísk zástupcov potravinárskeho sektora a ďalších odborníkov sme presvedčení, že uvedené opatrenie v synergii s ďalšími diskutovanými legislatívnymi a nelegislatívnymi krokmi dosiahne želaný cieľ, tým je zníženie nákladov výrobcov a spracovateľov potravín do miery, ktorá sa v konečnom dôsledku prejaví v citeľnom poklese maloobchodných cien bežného sortimentu potravín na pultoch.“ Takže to isté opatrenie, to isté odpustenie odvodov, dočasné na niekoľko mesiacov, teraz ešte rozšírené o ďalšie časti, časti sektora. A na jar v roku 2023 boli dôvodom ceny potravín, lebo vtedy bola téma ceny potravín, a začiatkom roka 2024 už ministerstvo hovorí o konkurencieschopnosti sektoru pôdohospodárstva a potravinárstva. Na jar 2023 to počkalo a išlo to normálnym legislatívnym procesom. Začiatkom roka 2024 vláda tvrdí, parlament, parlamentná väčšina sa s ňou stotožnila, že tu existujú nejaké mimoriadne okolnosti, ktoré vyžadujú schváliť tento návrh v skrátenom legislatívnom konaní, lebo hrozia značné hospodárske škody. Pritom ide o predĺženie opatrenia, ktoré bolo schválené v júni minulého roka, ale z iných dôvodov. O tom, či, či toto opatrenie naozaj môže pomôcť tomu pôvodne deklarovanému cieľu, existujú vážne pochybnosti aj v odbornej obci, či, či zníženie, alebo odpustenie odvodov, alebo časti odvodov v sektore poľnohospodárstva a potravinárstva je nejaký relevantný faktor, ktorý môže ovplyvniť ceny potravín. Samozrejme, že keď, keď konzultujete s... so zástupcami pôdohospodárov a potravinárov, no tak áno, no tak zrejme budú hovoriť, že je to dobré opatrenie a že to pomôže stabilizovať, alebo dokonca znížiť ceny potravín a že im to pomôže, ale to podľa mňa, aj keby ste hovorili so zástupcami farmaceutických firiem, tak vám povedia, že ak odpustíte odvody, tak to môže, môže pomôcť sektoru a asi by to aj pomohlo, pomohlo sektoru. A vláda alebo predchádzajúce vlády sa opakovane zaoberali situáciou ohľadom cien potravín a v júni 2023, to bola Ódorova vláda, bol schválený materiál nazvaný Tlmenie dopadov inflácie a lepšia cenová stabilita potravín a poľnohospodárskych produktov na Slovensku. Bol to informatívny materiál a dovolím si z neho zacitovať pár viet. „Na ceny potravín, konkurencieschopnosť ponukových vertikál a zisky firiem majú vplyv aj nočné a víkendové príplatky a odvody za zamestnancov. Príplatky a odvody za zamestnancov sú však len malou časťou celkových nákladov.“ Zdroj: Inštitút finančnej politiky. „Analýza Európskej komisie ukázala, že k vysokej inflácii v jednotlivých štátoch Európskej únie neprispeli jednotkové náklady práce, ale, naopak, vyššie jednotkové zisky firiem, t. j. priemerný zisk na jednotku produkcie.“ To platí pre všetky sektory ekonomiky vrátane poľnohospodárstva pre väčšinu členských štátov a aj pre Slovenskú republiku. Ten materiál sa zaoberal aj možnosťami, ako by štát mohol ovplyvniť ceny potravín a zabrániť ich zvyšovaniu a prípadne dosiahnuť ich zníženie. Opatrenie v boxe tri sa týkalo možností a limitov zníženia cien potravín znížením mzdových príplatkov a odvodov. Opäť si dovolím zacitovať. „Pri zavádzaní opatrení takéhoto druhu je potrebné zvážiť ich dopad, a či z nich majú bez rozdielu prospech všetky podniky na Slovensku. Je potrebné analyzovať, či opatrenie nebude zvýhodňovať určité podniky, alebo výrobu určitých druhov tovaru v porovnaní s inými podnikmi. V prípade, ak analýza preukáže, že prostredníctvom odvodových úľav môžu byť zvýhodnené určité podniky, výroba určitých druhov tovaru, pôjde o štátnu pomoc a bude dodržaný postup v súlade s pravidlami v oblasti štátnej pomoci. Skúsenosti naznačujú, že zníženie daní, odvodov, príplatkov neviedlo k poklesu cien.“ Zdroj: ministerstvo financií. Inak povedané, podľa informatívneho materiálu, ktorý, ktorý schválila Ódorova vláda alebo zobrala na vedomie Ódorova vláda v júni 2023, a takého opatrenie, teda nejaké selektívne zníženie zníženie odvodov, nevedie podľa skúseností k zníženiu, zníženiu, zníženiu cien, nie je účinné na deklarovaný cieľ, ktorým pred trištvrte rokom malo byť zníženie cien potravín, tak teraz keď sa to opatrenie má predĺžiť, tak, tak si treba vymyslieť iný dôvod, tak ten dôvod je, je pomenovaný ako podpora konkurencieschopnosti v sektore, v sektore, v sektore poľnohospodárstva a pôdohospodárstva. Tiež netuším, čo je na tej podpore, podpore systémové, ako môže systémová podpora mať charakter podpory v priebehu pol roka alebo necelého, necelého polroka. A čo potom? Čo, potom už nebude potrebná systémová podpora? Čím sa ja neprihováram za vôbec za predĺženie tohto opatrenia, ale, ale hovoriť o systémovej podpore v situácii, keď ide o opatrenie na niekoľko mesiacov, je, je teda veľmi zvláštne a až tomu, až tomu nerozumiem, ak by to niekto mohol vysvetliť, tak by som to, tak by som to uvítal. Je to klasická forma dotovania, neadresného dotovania, že sa z jedného vrecka nejaké peniaze vyberú a potom sa niekomu, niekomu inému ponúkajú, ako to, ako to zvyknú už socialisti robiť. A už tu spomínaná kofola, o ktorej sme hovorili aj v skrátenom legislatívnom konaní, a teda to, tú istú produkciu ideme zároveň, zároveň podporovať cez odpustenie odvodov a zároveň sa uvažuje, že bude dodatočne zdanená, lebo štát chce hovoriť, hovoriť ľuďom do toho, že čo majú piť, a teda prostredníctvom, prostredníctvom daní chce znížiť konzumáciu sladkých nápojov, tak to je až, až do očí bijúce a pripomínajúce ten slávny výrok Ronalda Reagana, že pohľad vlády na ekonomiku možno zhrnúť do pár krátkych fráz: keď sa to hýbe, zdaň to, ak sa to stále hýbe, zaveď na to regulácie, ak sa to prestane hýbať, začni to dotovať . Tuto ide na to vláda opačným spôsobom, najprv to začne dotovať a potom to začne dodatočne, dodatočne zdaňovať. Čiže podobne, ako, ako povedal pán poslanec Štefunko, aj ja môžem za SaS povedať, že my s týmto návrhom tiež nesúhlasíme, nepodporíme ho, a, a nemyslím si, že by riešenie tohto problému bolo v tom, že, že teda by sa nejako inak naštelovala tá pomoc, nejako inak adresovala, nejako inak nastavilo. Štát by mal do ekonomiky zasahovať čo najmenej, mal by, mal by fungovať za existencie čo najnižších daní, odvodov a regulácií a čo najmenšej byrokratickej záťaže pre, pre podnikateľov aj pre, pre pracujúcich, ktorí vytvárajú hodnoty, čiže cestou je nechať veci na trh a nesnažiť sa všetko riešiť z pozície štátu, do všetkého, do všetkého zasahovať, či už jedným spôsobom, alebo druhým, pretože trh je dobrým riešením pre väčšinu problémov ekonomiky, tým netvrdím, že štát nemá existovať, štát nemá stanovovať, stanovovať pravidlá, ale selektívne dotovanie vybraných hospodárskych sektorov nie je dobrým riešením. Ďakujem.